**ELŐTERJESZTÉS**

**Körmend város Önkormányzata Képviselő-testülete 2016. május 26-i ülésére**

**Tárgy:** Körmendi Idősekért Nonprofit Kft. mérlegbeszámolója

Tisztelt Képviselő-testület!

A Körmendi Idősekért Nonprofit Kft. elkészítette mérlegbeszámolóját a 2015 évről.

A cég 2009-ben került bejegyzésre. Mint ismert, Körmenden egyedülálló módon magánberuházásból –nem kis értéket képviselve – idősek bentlakásos ellátását biztosító szolgáltatóház épült Unger László Idősek Otthona néven. Az otthon működtetését a Körmendi Idősekért Nonprofit Kft. végzi. A cég egyedüli tulajdonosa Körmend város Önkormányzata.

A cég 2015. évi mérleg szerinti eredménye – 720 e Ft. A negatív eredményt normatív elszámolás okozta, mivel a megigényelt normatívából visszafizetési kötelezettsége keletkezett a Kft-nek az ellátottak tényleges évközbeni létszáma alapján. Tekintettel azonban arra, hogy év közben az ellátottak száma folyamatos volt, így az eredmény kedvezőbb 2014-hez képest. A normatíva azonban nem fedezi továbbra sem a kiadásokat, és egyenlőre nem kecsegtetőek a normatív számok 2017-re sem.

Az Unger László Idősek Otthona maximális kihasználtsággal működik, 30 fő számára biztosítva a nyugat-európai szintű ellátást.

Kérem a tisztelt Képviselő-testületet, hogy a mérleget megtárgyalni szíveskedjék.

**HATÁROZATI JAVASLAT**

Körmend város Önkormányzata (Képviselő-testülete), mint a Körmendi Idősekért Nonprofit Kft. tulajdonosa a Kft. 2015. évi mérlegbeszámolóját:

-elfogadja.

**Körmend, 2016. május 17.**

**Bebes István**

**polgármester**